text: Atter uro i Strandbygade i Esbjerg
  06 november 2014 kl. 06.32
  Onsdag aften var der uro i Strandbygade i Esbjerg, hvor en stor flok var samlet ved 20.30-tiden. Politiet observerede, at adskillige personer var maskerede og medbragte forskellige slagvåben, ligesom enkelte deltagere bar veste, der beskytter mod knivstik.
  - De fleste deltagere er af anden etnisk herkomst end dansk - men de er alle bosat i Esbjerg. Situationen opløstes, da vi viste os i gadebilledet, siger vagtchef Ole Aamand fra Syd- og Sønderjyllands Politi til TV SYD.
  Også tirsdag aften var lignende uro på Strandbygade. 
  Ved 23-tiden tirsdag aften blev der affyret flere skud i Strandbygade. Mænd i fire-fem biler var samlet i gaden mellem nr. 50 og nr. 70. Først skændtes de højlydt, derefter lød der tre til fire skud og så kørte alle derfra. 
  Politiet fandt fire patronhylstre på stedet Det viste sig dog,at der var tale om løse skud.
  Politiet er meget fåmælt om baggrunden for de seneste dages tilløb til bande-uro - men undersreger, at de nøje følger grupperingerne.
  